नशे में धुत युवक ने लोगों पर किया तलवार से हमला  
चंडीगढ़ के एक बार में सोमवार देर रात नशे में धुत एक युवक ने तलवार से हमला कर कई लोगों को जख्मी कर दिया।
चंडीगढ़ के एक बार में सोमवार देर रात नशे में धुत एक युवक ने तलवार से हमला कर कई लोगों को जख्मी कर दिया। ये पूरी घटना बार के बाहर लगे सीसीटीवी में कैद हुई है। बार के बाहर खड़े लोगों के मुताबिक आरोपी लड़का शराब पीकर बार में हंगामा कर रहा था जिसके बाद बार के बाउंसरों ने उसे बाहर निकाल दिया। इससे नाराज होकर इस युवक ने तलवार निकाल ली और आस पास खड़े लोगों पर हमला कर दिया जिससे एक शख्स की उंगली कट गई और कई अन्य घायल हो गए। आरोपी युवक शहर के एक बिल्डर का बेटा है। पुलिस अभी तक युवक को हिरासत में नहीं ले पाई है।